20.2.2015 Jurnalul Oficial al Uniunii Europene L 49/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) 2015/228 AL COMISIEI din 17 februarie 2015 de înlocuire a anexelor I-VII la Regulamentul (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 4/2009 al Consiliului din 18 decembrie 2008 privind competența, legea aplicabilă, recunoaşterea şi executarea hotărârilor și cooperarea în materie de obligații de întreţinere (!), în special articolul 72, întrucât: (1) Anexele I-VII la Regulamentul (CE) nr. 4/2009 au fost modificate prin Regulamentul (UE) nr. 517/2013 al Consiliului (?) pentru a se ține seama de aderarea Croației la Uniunea Europeană. În același timp, Regulamentul (UE) nr. 517/2013 a ținut seama de schimbarea monedei în Estonia. (2) Letonia și Lituania şi-au schimbat moneda începând cu 1 ianuarie 2014 şi, respectiv, cu 1 ianuarie 2015. Anexele L-IV și VII ar trebui să fie modificate în consecinţă. (3) În conformitate cu articolul 4 din Protocolul nr. 21 privind poziția Regatului Unit şi a Irlandei cu privire la spațiul de libertate, securitate şi justiție, anexat la Tratatul privind Uniunea Europeană şi la Tratatul privind funcționarea Uniunii Europene, Regatul Unit a notificat Comisiei faptul că acceptă să participe la aplicarea Regulamentului (CE) nr. 4/2009. Prin urmare, ar trebui să fie incluse în anexele I, IV și VII mențiuni referitoare la Regatul Unit. ( În conformitate cu articolele 1 şi 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu a participat la adoptarea Regulamentului (CE) nr. 4/2009 şi nu participă la adoptarea prezentului regulament; Danemarca nu are obligații nici în temeiul Regulamentului (CE) nr. 4/2009, nici în temeiul prezentului regulament și nici nu face obiectul aplicării vreunuia dintre acestea. () JO L7, 10.1.2005, p. 1. (?) Regulamentul (UE) nr. 517/2013 al Consiliului din 13 mai 2013 de adaptare a anumitor regulamente şi decizii în ceea ce priveşte libera circulație a mărfurilor, libera circulație a persoanelor, dreptul societăților comerciale, politica în domeniul concurenței, agri- cultura, siguranța alimentară, politica în domeniul veterinar şi fitosanitar, politica în domeniul transporturilor, energia, fiscalitatea, statistica, rețelele transeuropene, sistemul judiciar și drepturile fundamentale, justiția, libertatea și securitatea, mediul, uniunea vamală, relațiile externe, politica externă, de securitate și apărare și instituțiile, având în vedere aderarea Republicii Croația (JO L 158, 10.6.2013, p. 1).